b'\n_START_ARTICLE_\nNM i ishockey 2016\n_START_SECTION_\nKvartfinaler\n_START_PARAGRAPH_\nKvartfinalene spiller best av 7 kamper. De fire best plasserete lagene i grunnserien valgte i seedningsrekkef\xc3\xb8lge selv deres motstander i kvartfinalene blant de lagene som endte p\xc3\xa5 5. til 8.-plass i grunnserien. I kvartfinalen velger lag 1 mellom lag 7/8. Deretter velger lag 2 mellom gjenv\xc3\xa6rende lag 7/8 og lag 6. Lag 3 velger deretter mellom gjenv\xc3\xa6rende lag 6/7/8 og lag 5. H\xc3\xb8yest rangerte lag har hjemmebanefordel i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Sluttspillsdatoene ble fastlagt den 6. januar 2016._NEWLINE_Seedingen av kvartfinalene foregikk uten store overraskelser. Som seriemestere var Stavanger Oilers f\xc3\xb8rstevelger og valgte \xc3\xa5ttendeplasserte Manglerud Star som kvartfinalemotstander. L\xc3\xb8renskog IK tok series\xc3\xb8lv og valgte syvendeplasserte Stjernen Hockey. Frisk Asker hadde tredjevalget og valgte femteplasserte V\xc3\xa5lerenga, hvilket etterlot sjetteplasserte Storhamar Hockey som motstander til grunnseriens fjerdeplasserte Sparta Warriors.\n_START_SECTION_\nSemifinaler\n_START_PARAGRAPH_\nI semifinalen velger h\xc3\xb8yest rangerte lag mellom de to lavest rangerte lagene etter plassering i grunnserien. Stavanger valgte Storhamar, hvilket etterlot V\xc3\xa5lerenga til L\xc3\xb8renskog. H\xc3\xb8yest rangerte lag hadde hjemmekamp i kamp 1, 3, 5 og 7, mens lavest rangerte lag har hjemmebanefordel i kamp 2, 4 og 6. Begge de to tapende semifinalistene blir tildelt bronsemedaljer i Norgesmesterskapet.'